જયારે તમે એવી વસ્તુઓનું કિંમત કરતાં શીખો છો કે જેની કિંમત દુનિયા માટે “કશીજ નથી” ત્યારે તમે તમારી આંતરિક શક્તિનાં સ્રોતની નજીક પહોંચો છો. જયારે જેની મોટાભાગનાં લોકોને કદર નથી હોતી, તે વસ્તુ એક યોગી માટે એક અતિ મુલ્યવાન સંપત્તિ સમાન હોય છે. દાખલા તરીકે: દરેક જણા શ્વાસ તો લેતાં જ હોય છે. એ કોઈ રોકેટ સાયન્સ નથી. મોટાભાગનાં લોકો તેમાં કઈ ખાસ નથી જોતા પરંતુ એક યોગી શ્વાસને સમજે છે, તે તેને વશમાં કરે છે. દુનિયા તેનાં માટે બહુ ખાસ વિચારતી નથી પરંતુ એક યોગી માટે તો શ્વાસ એ એક કમાલ છે. આનંદ જયારે શરતી નથી હોતો તેમજ જયારે તે કઈ મેળવવાનાં કે ગુમાવવાનાં આધાર પર ટકેલો નથી હોતો ત્યારે એ ચિરસ્થાયી હોય છે. તમે કશાયની પ્રાપ્તિ વગર સુખી કે આનંદી કેવી રીતે બની શકો? વારુ, એ જ તો આત્મસાક્ષાત્કાર છે. તેટલું પુરતું નથી જો કે. આત્માસાક્ષત્કારી કે પ્રબુદ્ધ વ્યક્તિમાં એક બીજો મહત્વનો ગુણ હોય છે. તે કઈ ધ્યાન કે પછી કોઈ પરંપરાને વળગી રહેવા વિશેનો નથી, ખરેખર તો તેને ભાગ્યે જ સમાધિસ્થ અવસ્થા સાથે કઈ લેવાદેવા છે. ચાલો એ સમજવા માટે ફરી એક દંતકથા તમને કહું.